स्थापना दिवस पर तिरंगा हाथ में लेकर कांग्रेस का पैदल मार्च
कांग्रेसियों ने तिरंगा हाथ में लेकर पैदल मार्च निकाला
भास्कर संवाददाता | उज्जैन
शहर-जिला कांग्रेस ने सोमवार को 131 वां स्थापना दिवस मनाया। इस दौरान सेवादल की अगुवाई में कांग्रेसियों ने बैंड की धुन पर तिरंगा हाथ में लेकर पैदल मार्च निकाला। इसके पहले स्वतंत्रता संग्राम सेनानियों को सम्मानित कर उनसे आजादी की यादें साझा की।
क्षीरसागर स्थित राजीव गांधी स्मृति भवन में सुबह करीब 10 बजे शहर अध्यक्ष अनंतनारायण मीणा, जिला अध्यक्ष जयसिंह दरबार की अगुवाई में सेवादल के शहर जिला मुख्य संगठक अरुण रोचवानी के संयोजन में सेवादल कार्यकर्ताओं ने ध्वजवंदन कर कांग्रेस स्थापना दिवस की शुरुआत की। इसी के साथ राष्ट्रगान की धुन पर गोपाल मंदिर तक पैदल रैली निकाली और 28 दिसंबर 1885 से कांग्रेस की स्थापना से अब तक के सफरनामे पर कांग्रेसियों ने बारी-बारी से प्रकाश डाला।
इस दौरान जिला पंचायत अध्यक्ष महेश परमार, नेता प्रतिपक्ष राजेंद्र वशिष्ठ, लोकसभा अध्यक्ष हेमंतसिंह चौहान, ब्लॉक अध्यक्ष मुकेश भाटी, आजम शेख, महेश सोनी, विक्की यादव, राजेश तिवारी, अरुण वर्मा, सुमन तिवारी, शोभा श्रीवास्तव, राजेंद्र राठौर, अनिल देवधरे, कैलाश बिसेन सहित बड़ी संख्या में कांग्रेस कार्यकर्ता शामिल थे।
इन सेनानियों का शाल व श्रीफल से सम्मान किया
अमृतलाल अमृत, प्रेमनारायण नागर व रामदयाल कुवाल। इन सभी स्वतंत्रता संग्राम सेनानियों का शाल-श्रीफल भेंट कर व साफा बांधकर सम्मान किया गया। सम्मानित किए जाने के लिए स्वतंत्रता संग्राम सेनानी नागनाथ दाणी को भी निमंत्रण दिया गया था लेकिन अस्वस्थ होने के कारण वे शामिल नहीं हो सके। इसी प्रकार स्वतंत्रता संग्राम सेनानी प्रेमनारायण नागर मूलत: राजगढ़ जिले के निवासी हैं लेकिन कुछ समय से वे उज्जैन में ही बस गए हैं, जिस पर जानकारी लगने पर उन्हें आमंत्रित कर सम्मानित किया गया।
bho_Deva hin_Deva bho_Deva hin_Deva hin_Deva bho_Deva hin_Deva hin_Deva